Hendrick de Keyser

Hendrick de Keyser (født 15. mai 1565 i Utrecht, død 15. mai 1621 i AmsterdamHendrick de Keyser i RKDs database) var en nederlandsk arkitekt og billedhugger. Han var en av de fremste arkitektene i den nederlandske høyrenessansen og var statsarkitekt i Amsterdam i flere år.

Keyser var far til arkitekten og portrettmaleren Thomas de KeyserThomas de Keyser  i Encyclopædia Britannica og arkitekten Pieter de Keyser.Pieter de Keyser i RKDs database Hendrick de Keyser var sønn av en møbelsnekker i Utrecht og elev av billedhuggeren Cornelis Bloemaert og maleren Abraham Bloemaert. 

De Keyser er kjent for en rekke viktige bygninger som tilhører noe av det ypperste innen nederlandsk arkitektur; Zuiderkerk, Westerkerk og Noorderkerk i Amsterdam, Delft rådhus, Børsen og Oost-Indisch Huis.  

Som billedhugger er han kjent for skulpturen av Erasmus som er plassert i Rotterdam. Han tegnet også Vilhelm I av Oraniens sarkofag i Nieuwe Kerk i Delft. Den ble ikke ferdig før han døde og ble ferdigstilt av sønnen Pieter.

De Keysers karriere var ikke begrenset til Amsterdam. Han hadde mange internasjonale kontakter, noe myndighetene i Amsterdam ser ut til å ha oppmuntret. De sendte han til England for å samarbeide med arkitekt Inigo Jones som blant annet var arkitekten bak Banqueting House i Whitehall.

 Referanser 

 Eksterne lenker 

 Hendrick de Keyser hos Archimon

Kategori:Nederlandske arkitekter
Kategori:Nederlandske billedhuggere
Kategori:Personer fra byen Utrecht
Kategori:Fødsler i 1565
Kategori:Dødsfall i 1621